stanford-oval/wikipedia huggingface dataset:
Arkadi Žyvotko

| Arkadi Žyvotko> Аркадій Животко |
| --- | --- |
 Arkadi Žyvotko ennen vuotta 1948.
Henkilötiedot
Syntynyt: 3. maaliskuuta 1890 Puhove, Voronežin kuvernementti, Venäjän keisarikunta
Kuollut: 1. kesäkuuta 1948 (58 vuotta) Aschaffenburg, Saksa
Koulutus ja ura
Tutkimusalue:  historia
Arkadi Žyvotko (ukr. Аркадій Животко, salanimiä: A. Puh’ovskyi, A. Puh’alskyi; 3. maaliskuuta 1890 Puhove, Voronežin kuvernementti, Venäjän keisarikunta – 1. kesäkuuta 1948 Aschaffenburg, Saksa) oli ukrainalainen historioitsija, opettaja, toimittaja ja kansalaisaktivisti. Hän oli Ukrainan kulttuuri- ja tiedeseuran täysjäsen.
Žyvotko valmistui 1917 Pietarin Psyko-neurologisesta instituutista, jossa hän oli opiskeluaikana toiminut Ukrainan sosialistisessa vallankumouspuolueessa. Hän edusti 1917–1918 Voronežin aluetta Keskusneuvostossa. Bolsevikkien miehitettyä Ukrainan hän pakeni Kremenetsiin, työskenteli opettajana ja oli paikallisen Prosvita-seuran aktiivinen jäsen. Muutettuaan 1923 Tšekkoslovakiaan hän opetti Prahassa Ukrainan opettajaseminaarissa ja oli siellä toimivan Ukrainan kansalaiskomitean (ukr. Український громадський комітет у Чехо-Словаччині, УГК, Ukrajinskyi hromadskyi komitet u Tšeh’o-Slovatštšyni, UHK) arkiston johtajana. Toisen maailmansodan jälkeen hän johti Aschaffenburgissa sikäläistä Ukrainan kulttuuri- ja tiedeakatemian museo-arkistoa.
Žyvotko myös kirjoitti: runoja sekä artikkeleita julkisista kysymyksistä, kirjallisuudesta ja koulutuksesta. Hän kirjoitti tutkimuksia Ukrainan lehdistön historiasta, merkittävimpänä Istorija ukrajinskoji presy (1946; toinen painos 1990, ’Ukrainan lehdistön historia’).
Aiheesta muualla

Kuvia tai muita tiedostoja aiheesta Arkadi Žyvotko Wikimedia Commonsissa
Arttu Lausniemi

| Arttu Lausniemi> Henkilötiedot |
| --- | --- |
Syntynyt: 9. elokuuta 2001 (ikä 23) Vammala, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  172 cm
Paino:  78 kg
Seura
Seura:  Jokerit
Sarja:  Mestis
Pelinumero:  72
Pelaajaura
Pääsarjaura:  2019–
Aik. seurat:  Ässät (SML) Hokki (Mestis) Hermes (Mestis)
Arttu Lausniemi (s. 9. elokuuta 2001 Vammala) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan keskushyökkääjä, mutta hän osaa pelata myös laidassa.
Ura

Lausniemi on Vammalan Palloseuran kasvatti. Hän siirtyi D-juniori-ikäisenä Tampereen Ilvekseen. Kaudella 2016–2017 Lausniemi oli C-nuorten SM-sarjan runkosarjassa joukkueen paras pistemies tehoilla 7+10=17. Alkukauden 2017–2018 hän pelasi suurimmaksi osaksi Ilveksen B2-nuorissa, joiden varakapteenina Lausniemi toimi, mutta hän siirtyi kuitenkin kesken kauden Porin Ässien B-nuoriin. Kaudella 2018–2019 Lausniemi toi seuran B-nuorten kapteenina.
Kaudella 2019–2020 Lausniemi oli Ässien A-nuorten kolmanneksi paras pistemies tehoilla 15+28=43. Hän nousi samalla kaudella seuran SM-liigajoukkueeseen, jossa Lausniemi pelasi kaksi runkosarjaottelua ilman tehopisteitä. Hän teki liigadebyyttinsä 5. joulukuuta 2019 Mikkelin Jukureita vastaan. Lausniemi merkittiin Ässien nelosketjun oikeaan laitaan Niklas Appelgrenin ja Mikko Salmion viereen. Hän sai ottelussa jääaikaa 10.11 minuuttia.
Lausniemi aloitti kauden 2020–2021 Ässien U20-joukkueessa ja hän kärsi myös loukkaantumisista. Marraskuussa 2020 seura lainasi hänet toistaiseksi voimassa olevalla sopimuksella Mestis-joukkue Kokkolan Hermekseen. Lausniemi pelasi siellä seitsemän ottelua, kunnes tammikuussa 2021 hän palasi Ässiin, kun Mestis oli tauolla, eikä Hermes järjestänyt ohjattuja harjoituksia pelaajien lomautusten vuoksi. Mestiksen jatkuttua helmikuussa Lausniemi palasi Hermekseen, jossa hän pelasi kauden aikana kaikkiaan 18 runkosarjaottelua tehopistein 3+6=9 ja 12 playoff-ottelua tehopistein 2+7=9. Lausniemi voitti kauden päätteeksi Mestis-hopeaa.
Kaudeksi 2021–2022 Lausniemi teki vuoden mittaisen sopimuksen Hermeksen kanssa. Kaudeksi 2022–2023 hän siirtyi jatkamaan Mestis-pelejään vuoden mittaisella sopimuksella Kajaanin Hokkiin. Joulukuussa 2022 Lausniemen sopimus kuitenkin purettiin hänen omasta aloitteestaan. Vajaa viikkoa myöhemmin Lausniemi palasi loppukauden kattavalla ja yhden optiovuoden sisältävällä sopimuksella Hermekseen. Heinäkuussa 2023 seura vahvisti käyttävänsä hänen sopimuksessaan olleen option ja tehneen Lausniemen kanssa vuoden mittaisen jatkosopimuksen. Lausniemi nimettiin kaudeksi 2023–2024 Hermeksen varakapteeniksi. Hän oli joukkueen kolmanneksi paras pistemies tehoilla 16+26=42. Lausniemi valittiin Mestiksen tammikuun kuukauden pelaajaksi. Pudotuspeleissä hän voitti Hermeksen sisäisen piste- ja maalipörssin tehoilla 7+7=14.
Kaudeksi 2024–2025 Lausniemi siirtyi jatkamaan Mestis-pelejään vuoden mittaisella sopimuksella Jokereihin.
Arkkienkeli Mikael taistelee paholaista vastaan ja Maria otetaan taivaaseen enkelten joukossa

| Arkkienkeli Mikael taistelee paholaista vastaan ja Maria otetaan taivaaseen enkelten joukossa |
| --- | --- |

Nimi:  Arkkienkeli Mikael taistelee paholaista vastaan ja Maria otetaan taivaaseen enkelten joukossa
Tekijä:  Dosso ja Battista Dossi
Valmistumisvuosi:  1533–1534
Korkeus:  243 cm
Leveys:  166 cm
Nykyinen omistaja:  Galleria nazionale di Parma
Arkkienkeli Mikael taistelee paholaista vastaan ja Maria otetaan taivaaseen enkelten joukossa on Dosso ja Battista Dossin öljyvärimaalaus. Teos valmistui vuoden 1533 lopun ja vuoden 1534 alun välisenä aikana. Se on tehty alun perin Reggio nell’Emilian tuomiokirkkoon ja kuuluu nykyään Galleria nazionale di Parman kokoelmiin.
Teos koostuu kahdesta tasosta: ylempänä Maria otetaan taivaaseen enkelikuoron joukossa. Etualalla taas arkkienkeli Mikael taistelee paholaista vastaan. Mikaelin miekka on iskemässä paholaiseen, joka yrittää puolustaa itseään. Taustalla vuorottelee kaupunkeja tornineen ja vuoristojärviä. Apostolit on kuvattu Marian tyhjän haudan äärellä ja haudalta kasvaa kukkia. Teoksessa on kuvattu yksityiskohtaisesti etualan useita erilaisia puita ja tuulen heiluttama arkkienkelin viitta.
Aiheesta muualla

Kuvia tai muita tiedostoja aiheesta Arkkienkeli Mikael taistelee paholaista vastaan ja Maria otetaan taivaaseen enkelten joukossa Wikimedia Commonsissa
Arvostele mun illallinen

Arvostele mun illallinen, tunnettiin myös aiemmin nimellä Syödään yhdessä (engl. Come Dine with Me) on alun perin brittiläinen Channel 4:n televisio-ohjelma, joka esitettiin ensimmäisen kerran tammikuussa 2005.
Ohjelmassa neljä tai viisi henkilöä pitää vuorotellen kutsut, johon kukin isäntä tai emäntä kutsuu muut osallistujat. Mahdollisesti vieraat saavat myös tutkiskella isännän tai emännän kotia ja tavaroita. Kutsujen pitäjän on tarkoitus järjestää mahdollisimman herkulliset ja upeat kutsut, sillä vieraat arvostelevat ne pistein 1–10. Kutsujen pitäjät eivät saa tietää pisteitä, vaan ne pidetään kaikilta salassa, kunnes kaikki ovat pitäneet kutsunsa ja saaneet pisteensä. Voittaja on eniten pisteitä saanut. Voittona on 1000 punnan rahapalkinto.
Suomessa sarjaa ovat esittäneet Nelonen ja Liv. Formaatti on levinnyt laajalle, ja Suomessa nähdään paitsi brittiversiota myös ruotsalaista Arvostele mun illallinen Ruotsissa (Halv åtta hos mig). Lokakuussa 2011 ohjelman suomalainen versio Arvostele mun illallinen Suomessa alkoi Liv-kanavalla.
Suomessa esitetään lisäksi formaattia muistuttavaa ohjelmaa Neljän tähden illallinen, jossa osallistujina ovat julkisuuden henkilöt.
Ohjelmalle tyypillistä on kertoja, joka ikään kuin keskustelee osallistujien kanssa humoristiseen sävyyn ja joskus usuttaen osallistujat hieman naurunalaisiksi.
Anonymous 4

Anonymous 4 on vuonna 1986 perustettu neljän naislaulajan muodostama kokoonpano. Se on erikoistunut keskiajan musiikkiin. Yhtyeen nimi otettiin keskiajalla vaikuttaneelta kirjoittajalta, josta käytetään nimitystä Anonymous IV.
Nykyiset jäsenet

Marsha Genensky
Ruth Cunningham
Jacqueline Horner-Kwiatek
Susan Hellauer
Diskografia

An English Ladymass (1993)
On Yoolis Night (1993)
Love's Illusion (1994)
The Lily and the Lamb (1994)
Voices of Light (1995)
Miracles of Sant'Iago (1996)
A Star in the East (1996)
A Portrait of Anonymous 4 (1997)
11,000 Virgins: Chants for the Feast of St. Ursula (1997)
A Lammas Ladymass (1998)
Legends of St. Nicholas (1999)
1000: A Mass for the End of Time (1999)
The Second Circle (2001)
La bele Marie (2002)
Darkness into Light (2003)
Wolcum Yule (2003)
American Angels (2004)
The Origin of Fire: Hildegard von Bingen (2005)
Gloryland (2006)
Four Centuries of Chant (2009)
Aiheesta muualla

Viralliset sivut (englanniksi)
Barnabas Halem ’Imana

Barnabas R. Halem ’Imana (1929 Rulangara – 3. tammikuuta 2016) oli ugandalainen roomalaiskatolinen piispa. Hänet vihittiin papiksi Mbararan hiippakuntaan 7. joulukuuta 1958 ja nimitettiin Kabalen hiippakunnan johtoon 29. toukokuuta 1969. Piispaksi vihkiminen seurasi 1. elokuuta. Pääkonsekraattorina toimi paavi Paavali VI, jota avustivat Sergio Pignedoli ja Emmanuel Kiwanuka Nsubuga.
Halem ’Imana erosi tehtävistään piispana 15. heinäkuuta 1994.
Anonyymi

Anonyymi (m.kreik. ἀνώνυμος anōnymos < ἀ[ν]- a privativum, kieltävä etuliite + ὄνομα onoma 'nimi') tarkoittaa nimetöntä, nimeään ilmoittamatonta, nimeltä tuntematonta. Esimerkiksi anonyymi kirjoitus ei sisällä kirjoittajansa nimeä. Anonyymius (joskus anonymiteetti < ruots. anonymitet) tarkoittaa nimettömyyttä, nimen säilymistä salassa.
Salassa tai tuntemattomana olemista tai esiintymistä luonnehditaan myös sanalla inkognito. Esimerkiksi: "Hän matkusti inkognito".
Salanimellä tai nimimerkillä eli pseudonyymillä esiintyvää henkilöä pidetään myös anonyymina, ellei oikeaa henkilöyttä yleisesti tunneta.[lähde? ]
Lääketieteellisissä potilaskertomuksissa potilaan henkilöys suojataan peitenimellä.[lähde? ]
Tekniikassa sanalla anonyymi on erityismerkityksiä: informaatiotekniikassa "anonyymi FTP" tarkoittaa FTP-tiedostonsiirtoa, jonka voi tehdä ilman käyttäjätunnusta ja salasanaa FTP-palvelimessa.
Anonyymius ja tekijänoikeus

Suomen tekijänoikeuslain mukaan tekijällä on oikeus tekemäänsä teokseen, vaikka teoksessa ei ole hänen nimeään. Häntä edustaa julkaisija tai kustantaja, kunnes tekijännimi on tuotu esiin. Kun teoksesta valmistetaan kappale tai teos kokonaan tai osittain julkistetaan, tekijänoikeuslain mukaan sen tekijä on ilmoitettava sillä tavoin kuin hyvä tapa vaatii.
Anonyymin tekijän tekijänoikeuksista vastaa julkaisija ja  teoksen suoja-aika 70 vuotta lasketaan alkaneeksi teoksen julkaisemisvuodesta.
Kirjallisuutta

Pabst, Stephan (toim.): Anonymität und Autorschaft: Zur Literatur- und Rechtsgeschichte der Namenlosigkeit.  (Studien zund Texte zur Sozialgeschichte der Literatur, 126)  Berlin:  De Gruyter, 2011.  ISSN 0174-4410.  ISBN 978-3-11-023771-9.
Aiheesta muualla

Lisää luettavaa aiheesta Anonyymi on Wikiaineistossa
Barmer

| Barmer |
| --- | --- |
 Barmer
 Koordinaatit: 25.75°N, 71.38°E 
Valtio:  Intia
Osavaltio:  Rajasthan
Piirikunta:  Barmer
Väkiluku (2011):  96 225
Infobox OKVirheellinen NIMI-arvo: 
Barmer on Intian Rajasthanin osavaltiossa sijaitseva kaupunki, joka toimii samannimisen piirikunnan hallinnollisena keskuksena. Kaupunki sijaitsee kukkulan päällä ja sitä ympäröi Tharin autiomaa. Barmerista on rautatieyhteys Jodhpuriin. Kaupungin tunnetuimmat nähtävyydet ovat siellä sijaitsevat hindulaiset ja jainalaiset temppelit sekä kukkulan huipulla oleva linnoitus. Barmerin linnoitus perustettiin vuonna 1552.
Vuoden 2011 väestönlaskennan mukaan Barmerin väkiluku on 96 225 henkeä. Väestön enemmistöuskonto on hindulaisuus, jota tunnustaa noin 81 prosenttia väestöstä, toiseksi suurimmalla uskonnolla, jainalaisuudella, on kannattajia melkein 12 prosenttia. Muslimit ovat kolmanneksi suurin uskonnollinen ryhmä kuudella prosentilla.
Arild Plau

Arild Plau (10. heinäkuuta 1920 – 27. lokakuuta 2005) oli norjalainen säveltäjä. Hän saavutti alun perin menestystä pianistina, mutta kiinnostui sitten säveltämisestä ja fagotinsoitosta. Hän työskenteli fagotistina niin orkesteri- kuin kamarimuusikkonakin. Hän sävelsi muun muassa kamarimusiikkia ja Øystein Baadsvikin vuonna 2001 kantaesittämän tuubakonserton.
Andrés de la Cruz

| Andrés de la Cruz> Henkilötiedot |
| --- | --- |
Koko nimi:  Andrés de la Cruz Torres
Syntynyt: 20. kesäkuuta 1986 (ikä 38) Madrid, Espanja
Näyttelijä
Merkittävät roolit:  Boliche/Boltsi (Serranon perhe)
Aiheesta muualla
IMDb 
Andrés de la Cruz Torres (s. 20. kesäkuuta 1986 Madrid, Madridin maakunta, Espanja) on espanjalainen näyttelijä ja laulaja. Hänen merkittävimpiä roolejaan on Boliche (suom. Boltsi) televisiosarjassa Serranon perhe.
Andrés on ollut näyttelijä kymmenenvuotiaasta asti, ja on todella iloinen siitä. Hänellä on pikkusisko nimeltä Gema. Andrés rakastaa pop-musiikkia, jalkapalloa ja matkustamista. Hänen lempikaupunkinsa on Berliini.
De la Cruz on myös ollut osa yhtyettä nimeltä Santa Justa Klan (SJK), johon kuuluivat samassa sarjassa näytelleet Natalia Sánchez (Teté), Víctor Elías (Guille) ja Adrián Rodríguez (David). Yhtye on kuitenkin jo lopettanut.
Filmografia > Elokuvat

La Comunidad (2000)
El Cielo abierto (2000)
El viaje de Carol (2002)
Filmografia > Televisio

Raquel busca su sitio
Serranon perhe (2003–2008)
Diskografia (Santa Justa Klan) > Studioalbumit

Santa Justa Klan (2005)
D.P.M. (2006)
Santa Justa Klan -yhtye lopetettiin kahden suositun albumin jälkeen.
Aiheesta muualla

Andrés de la Cruz Santa Justa Klanin sivustolla (Arkistoitu – Internet Archive) (espanjaksi)
Andrés de la Cruz Internet Movie Databasessa. (englanniksi)
Tämä henkilö on ollut yksi suosituimmista henkilöistä Serranon Perheessä.
Arilena Ara

| Arilena Ara |
| --- | --- |

Henkilötiedot
Syntynyt: 17. heinäkuuta 1998 (ikä 26) Shkodra, Albania
Ammatti:  laulaja
Muusikko
Taiteilijanimi:  Arilena 
Laulukielet:  englanti, albania
Aktiivisena:  2010–
Tyylilajit:  pop
Soittimet:  laulu
Levy-yhtiöt:  Elite Productions
Aiheesta muualla
Kotisivut
  [ Muokkaa Wikidatassa ] [ ohje ]  
Arilena Ara (s. 17. heinäkuuta 1998 Shkodra, Albania) on albanialainen laulaja. Ara sijoittui toiseksi Albanian X Factorissa vuonna 2012. Hän voitti Festivali i Këngës -laulukilpailun 22. joulukuuta 2019 kappaleella "Shaj", jonka englanninkielisellä versiolla "Fall from the Sky" hänen oli määrä edustaa Albaniaa vuoden 2020 Eurovision laulukilpailussa. Kilpailu kuitenkin peruttiin koronaviruspandemian vuoksi.
Arkkidiakoni

Arkkidiakoni, Ilja Repin 1887.
Arkkidiakoni on useissa kristillisissä kirkkokunnissa käytössä oleva nimike, joka tarkoittaa usein piispan alapuolella olevaa henkilöä, joka johtaa arkkidiakonikuntaa eli hiippakunnan osaa. Katolisessa kirkossa nimike oli käytössä keskiajalla, mutta on sittemmin jäänyt pois.
Ortodoksisessa kirkossa arkkidiakoni on arvonimi, jonka diakoni voi saada luostarissa. Arvonimen myöntää piispa. Luostarin ulkopuolella seurakunnissa vastaava nimitys on ylidiakoni. Käytössä on slaavilaisessa perinteessä myös nimitys protodiakoni, joka on yleensä katedraalin (hiippakunnan pääkirkon) vanhin diakoni ja jolla on erityinen asema silloin kun palveluksessa on mukana muitakin diakoneja. Nimityksestä hierodiakoni, joka on siis munkki ja samalla diakoni, käytetään Suomessa muotoa munkkidiakoni.
Anglikaanisessa kirkossa arkkidiakoni ei ole arvonimi vaan kirkollinen virka. Arkkidiakonin alla on useampia rovastikuntia.
Aiheesta muualla

Diakoni / Ortodoksi.net
Ortodoksisen kirkon pappeuden asteet
| --- | --- |
Pappeuden asteita:  Lukija - Diakoni - Pappi - Piispa
Diakonien virka- ja arvonimikkeitä:  Ipodiakoni (alidiakoni) - Diakoni - Munkkidiakoni (luostareissa) - Ylidiakoni - Arkkidiakoni (luostareissa)
Pappien virka- ja arvonimikkeitä:  Pastori - Pappismunkki (luostareissa) - Kirkkoherra - Rovasti - Arkkimandriitta (luostareissa) - Igumeeni (luostareissa)
Piispojen virka- ja arvonimikkeitä:  Apulaispiispa - Piispa - Metropoliitta - Arkkipiispa - Eksarkki - Patriarkka
Arimaa

Arimaa voi tarkoittaa seuraavia:
Arimaa, strateginen lautapeli
Arimaa (myös: Arima), kartano ja kulmakunta Nummi-Pusulassa
Arimaa (myös: Arima, Arimajärvi), järvi Nummi-Pusulan ja Someron rajalla
Astrel Rolland

| Mitalit> Maa:   Haiti.Miesten ammunta. Olympialaiset  | Mitalit> Maa:   Haiti.Miesten ammunta. Olympialaiset  | Mitalit> Maa:   Haiti.Miesten ammunta. Olympialaiset  | Maa:   Haiti> Miesten ammunta. |
| --- | --- | --- | --- |
|  Pronssia | Pariisi 1924 | 400/600/800 m vapaakivääri |  |
Astrel Rolland (1899–?) oli haitilainen ampuja ja olympiamitalisti. Hän kilpaili vuoden 1924 kesäolympialaisissa Pariisissa, jossa hän oli mukana saamassa pronssia 400, 600 ja 800 metrin vapaakiväärin joukkuekilpailussa. Lisäksi hän osallistui 600 metrin vapaakiväärin henkilökohtaiseen kilpailuun ja jäi siinä 13. sijalle.
Arkkiatri

Arkkiatri (m.kreik. ἀρχή, arkhē ’yli-, pää-’ ja ἰατρός iatros ’lääkäri’) on korkein Suomessa lääkärille myönnettävä arvonimi. Sen myöntää Tasavallan presidentti, ja Suomessa voi olla vain yksi arkkiatri kerrallaan. Itsenäisyyden ajan Suomessa arkkiatri on mielletty lääkärikunnan vanhimmaksi.
Muutoin arkkiatreilla on pitkä ja monivaiheinen historia. Arkkiatri oli alun perin hallitsijan henkilääkäri, esimerkiksi Rooman valtakunnassa keisarin henkilääkäri (archiatri palatini). Neron lääkäri Andromakhos vanhempi olikin ensimmäinen, jota kutsuttiin arkkiatriksi.
Ruotsin kuninkaan hovilääkäreitä alettiin kutsua arkkiatreiksi ensin Kaarle IX:n aikana. Hänen arkkiatrinsa oli Kasper Fidler eli Casparus Fidlerus (1570–1613). Myöhemmin arkkiatriksi nimettiin hovilääkärien lisäksi muitakin ansioituneita lääkäreitä. Arvonimeä myönnettiin Ruotsissa aina vuoteen 1856, ja se otettiin uudelleen käyttöön vuonna 1995.
Arkkiatrin arvon Suomessa on saanut kaikkiaan 12 lääkäriä, joista itsenäisyyden aikana vuoden 1928 jälkeen kuusi. Nykyiselle arkkiatrille, professori Risto Pelkoselle, arvonimi myönnettiin vuonna 1995.
Suomalaiset arkkiatrit

| Nimi | Vuodet |
| --- | --- |
Gabriel von Bonsdorff: 1817–1831
Johan Agapetus Törngren: 1833–1859
Lars Henrik Törnroth: 1844–1864
Evert Julius Bonsdorff: 1859–1898
Otto Edvard August Hjelt: 1885–1913
Johan Isak Björkstén: 1896–1912
Klas Richard Sievers: 1928–1931
Juho Jaakko Karvonen: 1933–1943
Werner Oswald Renkonen: 1943–1951
Arvo Henrik Ylppö: 1952–1992
Nils Christian Edgar Oker-Blom: 1992–1995
Risto Lauri Agathon Pelkonen: 1995–
Antiteismi

Filosofi Michel Onfrayn antiteistinen kirja Traité d’athéologie.
Antiteismi tarkoittaa jumaluskon eli teismin vastustamista. Jotkut ateistiset uskontokriitikot ovat käyttäneet sanaa korostuksena tai sillä on kuvailtu heidän kantaansa. Uskonnollisessa käytössä sanalla tarkoitetaan joskus jumala-olion vastustamista.
Toimittaja-kirjailija Christopher Hitchens luonnehti itseään antiteistiksi. Hän ilmaisi sympatiaa John Miltonin Saatanalle, jota kuvataan runoelmassa Kadotettu paratiisi. Hitchensin mukaan jotkut toivovat teismin olevan totta, vaikka sen puolesta ei ole näyttöä. Vastakohdan tälle ajattelulle osoittaa Miltonin tarina, jossa Saatana Hitchensin mukaan hylkää taivaan totalitarismin. Vastaavasti teismin torjuminen on Hitchensin mukaan älyllisen ja moraalisen vapauden edellytys. Samoja ajatuksia ilmaisivat romantiikan ajan satanistiset kirjailijat, kuten Percy Bysshe Shelley. Näille runoilijoille ja prosaisteille kirjallinen Saatana oli prometheaaninen sankari.
Buddhalaisuudessa ajatellaan, että jumalat voivat periaatteessa olla olemassa. Antiteistisessä uskontokritiikissä on mainittu buddhalaisen näkemys, jonka mukaan yli-inhimilliset olennot voivat kuvitella olevansa ikuisia ja kaikkeuden luojia. He ovat sokaistuneita onnestaan ja voivat hakea ihmisiä palvojikseen tai lemmikeikseen taivastilaan. Koska kaikki on kuitenkin pysymättömyyden alaista, myös taivaat hajoavat joskus.
Kirjallisuutta

Dawkins, Richard: Jumalharha.  ((The God Delusion, 2006.) Suomentanut Kimmo Pietiläinen)  Helsinki:  Terra Cognita, 2007.  ISBN 978-952-5697-00-1.
Grayling, A. C.: The God Argument. The Case Against Religion and for Humanism.  London:  Bloomsbury, 2013.  ISBN 978-1-62-040190-3.  (englanniksi)
Hitchens, Christopher: Jumala ei ole suuri. Kuinka uskonto myrkyttää kaiken.  ((God is Not Great. How Religion Poisons Everything, 2007). Suomentanut Matti Kinnunen)  Helsinki:  WSOY, 2008.  ISBN 978-951-0-34140-7.
Onfray, Michel: Atheist Manifesto. The Case Against Christianity, Judaism and Islam.  ((Traité d’athéologie. Physique de la métaphysique, 2005.) Kääntänyt Jeremy Leggatt)  New York:  Arcade Publishing, 2007.  ISBN 978-1-55970-820-3.  (englanniksi)
Aiheesta muualla

Antitheism. Rationalwiki. (englanniksi)
Cline, Austin: Atheism and Anti-Theism: What’s the Difference? Learn Religions.  Päivitetty 25.6.2019. (englanniksi)
Bengkulu (kaupunki)

| Bengkulu |
| --- | --- |
 Bengkulun kaupunginaukio
 Bengkulu
 Koordinaatit: 3°47′44″S, 102°15′33″E 
Valtio:  Indonesia
Provinssi:  Bengkulu
Pinta-ala:  
 – Kokonaispinta-ala:  145 km²
Väkiluku (2015):  350 535
 – Väestötiheys:  2 417,5 as./km²
Aikavyöhyke:  UTC+7
Infobox OKVirheellinen NIMI-arvo: 
Bengkulu on kaupunki Sumatran saaren länsirannikolla Indonesiassa. Se on Bengkulun provinssin pääkaupunki. Bengkulussa asui vuoden 2015 väestönlaskennan mukaan 350 535 asukasta. Bengkulu oli aiemmin brittien varuskuntakaupunki, josta britit käyttivät nimeä Bencoolen.
Ammunnan maailmanmestaruuskilpailut 2006

Kansainvälisen ampumaurheiluliiton (ISSF) 49. maailmanmestaruuskilpailut järjestettiin 21.7. – 5.8.2006 Kroatian Zagrebissa.
Pistooli > Miehet

|  | Kilpailija | Kilpailija | Tulos | Joukkue | Tulos |
| --- | --- | --- | --- | --- | --- |
10 m ilmapistooli
|  | Pang Wei |  Kiina | 683.8 (584+99.8) |  Kiina (Pang, Lin, Tan) | 1747 |
|  | Jakkrit Panichpatikum |  Thaimaa | 683.0 (582+101.0) |  Venäjä (Nestrujev, Isakov, Gontšarov) | 1745 |
|  | Vladimir Gontšarov |  Venäjä | 681.1 (581+100.1) |  Ranska (Lapeyre, Alexandre-Augrand, Dumoulin) | 1733 |
25 m isopistooli
|  | Liu Yadong |  Kiina | 587 |  Venäjä (Nestrujev, Poljakov, Alifirenko) | 1746 |
|  | Mihail Nestrujev |  Venäjä | 585 |  Korea (Park, Hong, Lee) | 1741 |
|  | Michael Hofmann |  Sveitsi | 585 |  Pohjois-Korea (Kim H., Ryu, Kim J.) | 1740 |
25 m olympiapistooli
|  | Zhang Penghui |  Kiina | 786.6 (583+203.6) |  Kiina (Zhang, Liu Z., Liu G.) | 1743 |
|  | Liu Zhongsheng |  Kiina | 781.7 (582+199.7) |  Venäjä (Alifirenko, Poljakov, Klimov) | 1736 |
|  | Sergei Alifirenko |  Venäjä | 778.9 (582+196.9) |  Italia (Liberato, Mazzetti, Pizzi) | 1721 |
25 m vakiopistooli
|  | Liu Guohui |  Kiina | 577 |  Kiina (Liu G., Jin, Liu Y.) | 1715 |
|  | Kim Jong-su |  Pohjois-Korea | 575 |  Venäjä (Nestrujev, Poljakov, Alifirenko) | 1711 |
|  | Jakkrit Panichpatikum |  Thaimaa | 575 |  Ukraina (Tkatšev, Bondaruk, Petriv) | 1706 |
50 m pistooli
|  | Tan Zongliang |  Kiina | 667.1 (570+97.1) |  Kiina (Tan, Lin, Wu) | 1685 |
|  | Vigilio Fait |  Italia | 662.8 (565+97.8) |  Venäjä (Gontšarov, Isakov, Nestrujev) | 1668 |
|  | Vladimir Isakov |  Venäjä | 662.7 (568+94.7) |  Italia (Bruno, Fait, Giordano) | 1667 |
Pistooli > Naiset

|  | Kilpailija | Kilpailija | Tulos | Joukkue | Tulos |
| --- | --- | --- | --- | --- | --- |
10 m ilmapistooli
|  | Natalja Paderina |  Venäjä | 486.9 (387+99.9) |  Kiina (Hu, Fei, Chen) | 1154 |
|  | Hu Jun |  Kiina | 485.2 (387+98.2) |  Valko-Venäjä (Tšaika, Chabatar, Haluza) | 1140 |
|  | Viktorija Tšaika |  Valko-Venäjä | 485.1 (384+101.1) |  Venäjä (Paderina, Kuznetsova, Smirnova) | 1138 |
25 m urheilupistooli
|  | Chen Ying |  Kiina | 792.8 (591+201.8) |  Kiina (Chen, Fei, Li) | 1740 |
|  | Fei Fengji |  Kiina | 790.4 (585+205.4) |  Valko-Venäjä (Chabatar, Shapialevich, Haluza) | 1735 |
|  | Gundegmaa Otryad |  Mongolia | 785.2 (581+204.2) |  Saksa (Dorjsuren, Thurmann, Verdicchio) | 1730 |